༄༅། ། ཀྱཻ། ཕུན་ཚོགས་བཀྲ་ཤིས་གཡས་འཁྱིལ་གསེར་ལྡན་ལྟོར། ། གཡུ་འབྲུག་
དབྱིབས་ལྡན་བཀོད་ལེགས་རི་ཡི་དབང་། ། རང་སྣང་རིན་ཆེན་འབར་བའི་གཞལ་ཡས་
168

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
ནས། ། སྨན་མོ་དབང་ཆེན་འབར་བ་མཐུ་རྩལ་ཅན། ། གཉན་རྗེ་དར་ཐོད་ཀླུ་སྨན་གདེངས་
ཅན་འཁོར། ། རྣམ་མང་སྣ་ཚོགས་ཆ་ལུགས་འཛིན་པའི་ཚོགས། ། མི་བཟད་ཆོ་འཕྲུལ་
སྟོང་གིས་སྙེམས་བཞིན་དུ། ། ཀོ་ལོང་གདུག་རྩུབ་ཉེར་སྤོངས་མཆོད་ཚོགས་བཞེས། ། བདེ་
སྟོང་ཏིང་འཛིན་སྒྱུ་འཕྲུལ་ལས་འོངས་པའི། ། སྤྱན་གཟིགས་མཆོད་ཚོགས་རབ་འབྱམས་
འདོད་དགུའི་སྤྲིན། ། དཀར་དམར་གཏོར་ཚོགས་གསེཪ་སྐྱེམས་བདུད་རྩིའི་མཚོ། ། ཀླུ་
སྨན་རིན་ཆེན་གཏེར་བུམ་དར་འབྲུའི་མཛོད། ། ཡིད་འོང་སྲོག་ཆགས་ས་གཞི་བར་སྣང་
གང་། ། ལྷ་བསང་དུད་སྤྲིན་མཁའ་ལམ་ཁྱབ་པ་ཡིས། ། གསོལ་ཞིང་མཆོད་དོ་དབང་དྲུག་
ཚིམ་གྱུར་ནས། ། སྣོད་བཅུད་བཀྲ་ཤིས་དགེ་མཚན་དཔལ་གཡང་སྤེལ། ། བླ་མ་ལྷ་ཡི་དམ་
ཚིག་འགྱུར་མེད་བཀའ། ། འབྲལ་མེད་སྙིང་དབུས་བསྟེན་ལ་རྣམ་ཀུན་ཏུ། ། མཐའ་དབུས་
སྐྱེ་འགྲོའི་བདེ་སྐྱིད་ཟས་ནོར་དཔལ། ། གོང་འཕེལ་འཕྲིན་ལས་སྡོང་གྲོགས་གཡེལ་མེད་
མཛོད། ། བར་ཆད་ཀུན་བཟློག་ཚེ་དང་རིགས་རྒྱུད་སྤེལ། ། མཁོ་དགུ་དབང་བསྡུས་ནག་
ཕྱོགས་ཟིལ་གྱིས་གནོན། ། དུས་དྲུག་སྲུང་སྐྱོབས་བྱ་ར་མེལ་ཚེ་ཡིས། ། བསམ་དོན་མ་ལུས་
ཡིད་བཞིན་འགྲུབ་པར་མཛོད། ། བླ་མ་མཆོག་གསུམ་ཐུགས་རྗེའི་འོད་ཟེར་གྱིས། ། ལྗོངས་
འདིའི་མི་དང་མི་མིན་མ་ལུས་པ། ། རྒུད་པའི་མུན་པ་ལས་རྒྱལ་འཕྲལ་ཡུན་གྱི། ། ལེགས་
ཚོགས་འདབ་བརྒྱ་རྟག་པར་བཞད་གྱུར་ཅིག ། ཅེས་པ་འདི་ནི་དད་ལྡན་སྦྱིན་བདག་ཆོས་སྐོར་མགོན་
སྲུང་ནས་བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་པ་ཛ་ཡནྟུ།